Polisiekonstabel in Kaapstad doodgeskietArgieffoto: SAPD ŉ Polisiekonstabel, wat nie aan diens was nie, is in Kaapstad doodgeskiet. Sers. Noloyiso Rwexana, woordvoerder van die polisie, het gesê Vuyo Mkhosana (22) is Woensdagaand omstreeks 20:50 in Mfuleni doodgeskiet. “Die voorval het op die hoek van Booi en Jamastraat plaasgevind. Hy is in die kop geskiet en het in die hospitaal aan sy beserings beswyk.” Mkhosana was ŉ lid van die provinsiale stabiliseringseenheid, deel van Delft-polisie. Die Wes-Kaapse polisie het hul skok uitgespreek oor die moord. “Hulle betuig ook hul meegevoel met die familie van wyle konstabel Mkhosana.” Die direktoraat vir prioriteitsmisdaadondersoeke (die Valke) ondersoek ŉ saak van moord.